Rozširujúci modul

programu funkčného vzdelávania

**Vedenie ľudí v škole alebo v školskom zariadení**

**Anotácia**

Účastník vzdelávania získa teoretické poznatky a praktické skúsenosti z danej oblasti, so zameraním na identifikáciu vlastného štýlu vedenia zamestnancov, uplatnenie vhodného štýlu vedenia ľudí s ohľadom na situácie a potreby zamestnancov, uplatnenie motivačných stratégií a efektívnej individuálnej podpory na zvyšovanie pracovnej výkonnosti zamestnancov, poskytnutie hodnotiacej spätnej väzby zamestnancovi na jeho pracovné výsledky, navrhnutie možnosti rozvoja ľudských zdrojov v škole alebo školskom zariadení, vytvorenie podmienok na efektívnu spoluprácu zamestnancov, implementáciu zásady predchádzania a riešenia konfliktov a vytváranie podmienok na predchádzanie rizikového správania žiakov, študentov, poslucháčov v prostredí školy alebo školského zariadenia a zamestnancov na pracovisku.

Obsah modulu rozširujúceho programu funkčného vzdelávania je zosúladený s predpismi účinnými k 1. 1. 2022 v znení § 90d ods. 3 zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov.

|  |  |
| --- | --- |
| Dátum platnosti  | 16.05.2026 |
| Druh vzdelávania | funkčné – rozširujúci modul |
| Spôsob ukončenia | obhajoba manažérskeho portfólia pred trojčlennou komisiou |
| Rozsah spolu | 40 hodín (kombinovane) |

|  |  |
| --- | --- |
| Autor | Mgr. et Mgr. Roman Vitko, PhD., kpkc@kpkc.sk, 0911 812 017 štatutárny zástupca poskytovateľa |
| Garant | PaedDr. Maroš Labuda |
| Konzultant | --- |

|  |  |
| --- | --- |
| Potvrdenie o schválení modulu programu vzdelávania | Evidenčné číslo: 8/2021 - FV |
| Dátum akreditácie: 17.05.2021 |

**Hlavný cieľ**

- nadobudnúť kompetencie v oblasti vedenia pedagogických zamestnancov a odborných zamestnancov a vytvárania podmienok na ich efektívnu spoluprácu, v oblasti motivovania, hodnotenia a rozvoja pedagogických zamestnancov a odborných zamestnancov v škole alebo v školskom zariadení.

**Špecifické ciele**

1. Identifikovať a posúdiť vlastný štýl vedenia zamestnancov, uplatňovať vhodný štýl vedenia zamestnancov s ohľadom na konkrétne situácie a potreby zamestnancov.
2. Uplatniť vhodné motivačné stratégie a efektívnu individuálnu podporu na zvyšovanie pracovnej výkonnosti a pracovného správania zamestnancov.
3. Poskytnúť hodnotiacu spätnú väzbu zamestnancovi na jeho pracovné výsledky na základe systému hodnotenia a odmeňovania pracovného výkonu a pracovného správania zamestnanca.
4. Navrhnúť možnosti rozvoja ľudských zdrojov v škole alebo v školskom zariadení, navrhnúť a aplikovať zmeny na jeho skvalitnenie.
5. Vytvoriť podmienky na uplatňovanie efektívnej spolupráce a komunikácie zamestnancov a implementovať zásady a stratégie riešenia a predchádzania konfliktov.
6. Analyzovať a vytvárať podmienky na predchádzanie rizikového správania detí, žiakov, poslucháčov v prostredí školy alebo školského zariadenia a zamestnancov na pracovisku.

**Cieľová skupina programu**

• samostatný pedagogický zamestnanec
• pedagogický zamestnanec s 1. atestáciou
• pedagogický zamestnanec s 2. atestáciou
• samostatný odborný zamestnanec
• odborný zamestnanec s 1. atestáciou
• odborný zamestnanec s 2. atestáciou

**Požadovaná dokumentácia:**

– Doklad o ukončenom vzdelaní
– Osvedčenie o 1. atestácii
– Osvedčenie o absolvovanom základnom module funkčného vzdelávania, príp. o absolvovanom funkčnom vzdelávaní podľa zákona č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov

**Záväznú prihlášku spolu s požadovanou dokumentáciou posielajte na adresu:
Katolícke pedagogické a katechetické centrum, n. o.
Bottova 15
054 01 Levoča**

Poplatok za rozširujúci modul funkčného vzdelávania **Vedenie ľudí v škole alebo v školskom zariadení** je **90 €** (uhrádzate až po našom oznámení. Ak potrebujete vystaviť faktúru, pošlite nám e-mailom na kpkc@kpkc.sk žiadosť o vystavenie faktúry a poplatok uhradíte po jej vystavení).

Číslo účtu na uhradenie poplatku: IBAN **SK31 5600 0000 0035 6484 1001**
Do poznámky uveďte Vaše meno a priezvisko/názov programu